KYKNET-RAPPORT BOEKRESENSENT VAN DIE JAAR 2019: LANGER RESENSIES – kyknetrapportpryse
Die Dao van Daan van der Walt deur Lodewyk G du Plessis (KYKNET-RAPPORTPRYS VIR FIKSIE 2019)
Jeremy vannie Elsies deur Jeremy Vearey (KYKNET-RAPPORTPRYS VIR NIEFIKSIE 2019)
Kinnes deur Chase Rhys (KYKNET-RAPPORTPRYS (FILMKATEGORIE) 2019)
Die ongelooflike onskuld van Dirkie Verwey deur Charl-Pierre Naudé (JAN RABIE-RAPPORTPRYS 2019)
KYKNET-RAPPORT BOEKRESENSENT VAN DIE JAAR 2019: FIKSIE
KYKNET-RAPPORT BOEKRESENSENT VAN DIE JAAR 2019: NIEFIKSIE
KYKNET-RAPPORT BOEKRESENSENT VAN DIE JAAR 2019: LANGER RESENSIES
As in die mond, Nicole Jaekel Strauss (Jan Rabie-Rapportprys vir debuut- en tweede prosawerke in Afrikaans 2018)
Die derde spoel, SJ Naudé (2018 Fiksie wenner)
kykNET-Rapport Boekresensent van die Jaar 2018 Commendatio: (Niefiksie)
Die Laksman se dogter, Gerda Taljaard (2018 Filmprys)
kykNET-Rapport Boekresensent van die Jaar 2018 (Fiksie)
kykNET-Rapport Boekresensent van die Jaar 2018 (Langer resensie)
Huilboek, Ryk Hattingh (2017 Fiksie wenner)
Emily Hobhouse: Geliefde Verraaier, Elsabe Brits (2017 Niefiksie wenner)
Valda Jansen – Hy kom met die skoenlappers (2017 Jan Rabie-Rapportprys)
Boekresensent van die jaar 2017
Brandwaterkom, Alexander Strachan (2016 Fiksie wenner)
Donkerstroom, Carel van der Merwe (2016 Niefiksie wenner)
’n Goeie dag vir boomklim, Jaco Jacobs (2016 Film wenner)
Wonderboom, Lien Botha (2016 Jan Rabie-Rapportprys)
Wenner fiksie: Buys, Willem Anker
Wenner fliek: Ester, Kerneels Breytenbach
COMMENDATIO: KYKNET-RAPPORT BOEKRESENSENT VAN DIE JAAR 2019: LANGER RESENSIES
Elzette Steenkamp – Stof deur Alettie van den Heever: ’n LitNet Akademies-resensie-essay
Elzette Steenkamp se resensie van Alettie van den Heever se roman Stof lok die leser met ’n dansmetafoor na binne. ’n Dans is die perfekte metafoor om die leser voor te berei op ’n uitdagende leeservaring, sonder om jou uit die staanspoor af te sit: Die dans beloof om jou met diepe plesier te vergoed vir die werk wat dit kos om met jou dansmaat in pas te kom. Die dansmetafoor word verder ook aangewend om ’n waarde-oordeel te impliseer en die aard van die boek vir die leser te laat insien.
Steenkamp se bondige opsomming van die verhaalgegewe skep ’n deeglike fondament waarop sy ’n fassinerende akademiese beskouing van die teks bou. Die invalshoek is die tema van ekologiese verval in distopiese fiksie, en die onmiddellike relevansie van hierdie tema word gou deur Steenkamp duidelik gemaak. Sy bied vir die leser ’n nuttige geskiedenis van die ontstaan en ontwikkeling van die ekologiese bewyssyn van wetenskapfiksie en spekulatiewe fiksie, en plaas ook hierdie roman in die geselskap van sy internasionale voorgangers.
Hierna stel Steenkamp die leser aan verskillende teoretiese benaderings bekend wat die wêreld waarin Stof afspeel help oopmaak, en insig en interpretasie bewerkstellig. Verskillende karakters, instansies en gebeure wat in die boek voorkom word in verband gebring met die teorie, om te demonstreer hoe dit met vrug op die lees van Stof toegepas kan word. As leser word jy met nuwe spesialiskennis gekonfronteer wat die resonansie van Van der Heever se teks verhelder.
Dis geen stowwerige akademiese resensie hierdie nie: lekker vars en tegemoetkomend tot die leser wat stof tot nadenke waardeer. Die resensie is ’n roetekaart wat een moontlike pad deur Van der Heever se stoflandskap voorstel. Steenkamp is ’n ingeligte en sistematiese reisgids wat haar kennis gebruik om waarde toe te voeg vir diegene wat haar roetekaart volg.